**Izziņa par atzinumos sniegtajiem iebildumiem**

**par Ministru kabineta noteikumu projektu**

**“Kārtība, kādā Valsts policija klasificē šaujamieročus un to munīciju”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. p. k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019.gada 4.aprīlis | |
|  |  | |
| Saskaņošanas dalībnieki |  | |
|  | Aizsardzības ministrija, Ārlietu ministrija, Finanšu ministrija, Izglītības un zinātnes ministrija, Kultūras ministrija, Tieslietu ministrija, Zemkopības ministrija | |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Ārlietu ministrija, Izglītības un zinātnes ministrija (Latvijas Sporta federāciju padome), Kultūras ministrija (Nacionālās kultūras mantojuma pārvalde), Tieslietu ministrija, Zemkopības ministrija |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Aizsardzības ministrija, Finanšu ministrija\_\_\_\_\_\_\_\_\_\_\_\_\_ |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| **Nr. p. k.** | **Saskaņošanai nosūtītā projekta redakcija (konkrēta punkta (panta) redakcija)** | | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | | 3 | 4 | 5 |
| 1. |  | | **Tieslietu ministrijas iebildums**  Sākotnēji vēlamies norādīt, ka nevaram veikt korektu iesniegtā projekta atbilstības likuma normām un pilnvarojuma Ministru kabineta noteikumu izdošanai izvērtējumu, jo likumprojekts "Ieroču aprites likums" (turpmāk – likumprojekts) Latvijas Republikas Saeimā vēl nav pieņemts. | **Iebildums ņemts vērā**  Ieroču aprites likums stājies spēkā 2019.gada 10.aprīlī. |  |
| 2. |  | | **Tieslietu ministrijas iebildums**  Projekta regulējums par klasificēšanu nav pietiekami izvērsts, jo tajā netiek nodalīta mūsdienās rūpnieciski ražotu noteikta tipa un modeļa šaujamieroču klasificēšana, ko varētu lūgt šaujamieroču ražošanas komersanti un ko varētu interpretēt kā tehnisko klasificēšanu, no individuālās klasificēšanas, ko varētu lūgt fiziskas personas, lai šaujamieroci atzītu par kultūras, vēstures vai kolekcijas šaujamieroci. Piedāvājam veidot izvērstu, atsevišķās nodaļās paredzētu regulējumu par dažādiem klasificēšanas veidiem. | **Panākta vienošanās saskaņošanas sanāksme** |  |
| 3. | 2. Šaujamieročus un munīciju klasificē Valsts policijas priekšnieka izveidota Šaujamieroču un munīcijas klasificēšanas komisija (turpmāk – Komisija) vismaz trīs amatpersonu sastāvā. Komisija ieroču klasificēšanai var pieaicināt valsts institūciju, sporta organizāciju, ieroču komersantu un nevalstisko organizāciju pārstāvjus, kuriem ir padomdevēja tiesības. | | **Zemkopības ministrijas iebildums**  Noteikumu projekta 2.punktā minēts, ka "komisija ieroču klasificēšanai var pieaicināt valsts institūciju, sporta organizāciju, ieroču komersantu un nevalstisko organizāciju pārstāvjus". Tātad, var pieaicināt un var nepieaicināt. Tā kā nav skaidrs, pēc kādiem principiem, kādos gadījumos, kādas kvalifikācijas pārstāvji tiks vai netiks pieaicināti, kā arī cik nopietni un kādā kārtībā izvērtēti un ņemti vērā viņu atzinumi, normai nav juridiskas slodzes. Nepieciešams vai nu precizēt noteikumu projektu vai sniegt detalizētu (izvērstu) skaidrojumu anotācijā. | **Iebildums ņemts vērā** | Precizēts Projekta sākotnējās ietekmes novērtējuma ziņojums (anotācija). |
| 44. | 3.Komisija šaujamieročus un munīciju klasificē (vai pārskata iepriekš klasificēto ieroču klasifikāciju) pēc savas iniciatīvas, kā arī uz fiziskas vai juridiskas personas iesnieguma pamata (turpmāk – iesniedzējs). | | **Zemkopības ministrijas iebildums**  Noteikumu projekta 3.punktu nepieciešams papildināt, izsakot to sekojošā redakcijā: "3. Komisija šaujamieročus un munīciju klasificē (vai pārskata iepriekš klasificēto ieroču klasifikāciju) pēc savas iniciatīvas, kā arī uz fiziskas vai juridiskas personas iesnieguma pamata (turpmāk – iesniedzējs)." Iepriekš klasificēto ieroču klasifikācijas pārskatīšana var būt nepieciešama pieļauto kļūdu novēršanas nolūkos, kā arī gadījumos, kad mainās likumdošana attiecībā uz ieroču iedalījumu. | **Panākta vienošanās saskaņošanas sanāksme** | 3. Komisija šaujamieročus vai munīciju klasificē pēc savas iniciatīvas, uz fiziskās personas vai juridiskās personas (turpmāk – iesniedzējs) iesnieguma pamata. |
| 55. | 3.Komisija šaujamieročus un munīciju klasificē (vai pārskata iepriekš klasificēto ieroču klasifikāciju) pēc savas iniciatīvas, kā arī uz fiziskas vai juridiskas personas iesnieguma pamata (turpmāk – iesniedzējs). | | **Tieslietu ministrijas iebildums**  Projekta 3. punkts paredz, ka komisija šaujamieročus un munīciju klasificē pēc savas iniciatīvas, kā arī uz fiziskas vai juridiskas personas iesnieguma pamata. Turpmākajos punktos seko regulējums par iesnieguma pieņemšanu un izvērtēšanas procedūru. Vēršam uzmanību, ka projektā netiek paredzēts regulējums par to, kādos gadījumos un kādā procedūrā komisija šaujamieročus un munīciju klasificē pēc savas iniciatīvas. Ievērojot minēto, piedāvājam papildināt projektu ar atbilstošu regulējumu, vai arī svītrot komisijas tiesības klasificēt šaujamieročus un munīciju pēc savas iniciatīvas. | **Panākta vienošanās saskaņošanas sanāksme** | 3. Komisija šaujamieročus vai munīciju klasificē pēc savas iniciatīvas, uz fiziskās personas vai juridiskās personas (turpmāk – iesniedzējs) iesnieguma pamata. |
| 26. | 4. Lai klasificētu šaujamieroci vai munīciju, iesniedzējs Komisijai iesniedz iesniegumu. Iesniedzējs iesniegumam var pievienot arī citu tā rīcībā esošo informāciju par šaujamieroci vai munīciju, kas būtu lietderīga šaujamieroča vai munīcijas klasifikācijai. | | **Tieslietu ministrijas iebildums**  Saskaņā ar pašreizējās projekta redakcijas 4. punktu, lai klasificētu šaujamieroci vai munīciju, iesniedzējs Komisijai iesniedz iesniegumu, savukārt no projekta 5. punkta izriet, ka komisijai pēc iesnieguma saņemšanas ir jāpieņem viens no diviem lēmumiem – lēmumu par šaujamieroča un munīcijas klasificēšanu vai atteikumu klasificēt šaujamieroci un munīciju. No minētā nevar viennozīmīgi saprast, vai komisija pieņem lēmumu par šaujamieroča vai munīcijas klasificēšanu vai atteikumu to klasificēt, vai arī komisijai vienmēr jāpieņem vienā lēmumā par abu – gan šaujamieroča, gan munīcijas – klasificēšanu vai atteikumu tos klasificēt. Ņemot vērā minēto, punktu nepieciešams precizēt. | **Iebildums ņemts vērā** | Projekts precizēts kopumā. |
| 47. | 5. Komisija pēc iesnieguma saņemšanas izvērtē iesniegumu, tam pievienoto informāciju un pieņem lēmumu par šaujamieroča un munīcijas klasificēšanu vai atteikumu klasificēt šaujamieroci un munīciju. Komisijas lēmumu var apstrīdēt viena mēneša laikā no tā spēkā stāšanās dienas Administratīvā procesa likumā noteiktajā kārtībā, iesniedzot attiecīgu iesniegumu Valsts policijas priekšniekam. Valsts policijas priekšnieka lēmumu var pārsūdzēt Administratīvajā rajona tiesā. | | **Tieslietu ministrijas iebildums**  Projekta 5. punkts paredz, ka komisijas lēmumu par šaujamieroču un munīcijas klasificēšanu var apstrīdēt viena mēneša laikā no tā spēkā stāšanās dienas Administratīvā procesa likumā noteiktajā kārtībā. Vēršam uzmanību, ka dažādos citos gadījumos tiesiskais regulējums par valsts pārvaldes izdoto administratīvo aktu apstrīdēšanas tiesībām tiek paredzēts likumprojektā. Tādejādi projekta 5. punktā paredzētais regulējums neatbilst veidojamajai ieroču aprites tiesību normu sistēmai. Papildus vēlamies norādīt, ka komisijas lēmumu uzskatīšana par administratīvo aktu būtu izvērtējama, jo šaujamieroču apritei ir īpaši nosacījumi, konkrētu tipu un modeļu šaujamieroču iekļaušana noteiktā kategorijā, Tieslietu ministrijas ieskatā, būs pārvaldes lēmums, kas nav vērsts uz individuāli noteiktu personu. Savukārt gadījumos, kad persona, kurai būs Valsts policijas izdota kolekcijas veidošanas atļauja, vērsīsies komisijā ar iesniegumu, lai noteiktu šaujamieroci atzītu par kolekcijas ieroci, komisijas lēmums varētu būt administratīvais akts. Vienlaikus vēlamies norādīt, ka Valsts policijas komisija nebūtu tiesīga pieņemt lēmumu ar šaujamieroču vēsturisku, māksliniecisku vai izgatavošanas autentiskuma vērtējumu, jo tas neietilpst Valsts policijas kompetencē. | **Panākta vienošanās saskaņošanas sanāksme** | 6. Komisija pēc iesnieguma saņemšanas vērtē to, tam pievienoto informāciju, kā arī citu informāciju, kas nepieciešama, lai pieņemtu lēmumu. |
| 38. | 7. Komisija, nosakot šaujamieroča tehnisko kategoriju, ņem vērā nosacījumu, ka iespēja garstobra šaujamieročiem piestiprināt lādējamo ierīci ar tilpumu, kas pārsniedz 10 patronas, un īsstobra šaujamieročiem – 20 patronas, nenosaka šaujamieroču klasifikāciju konkrētā kategorijā. | | **Tieslietu ministrijas iebildums**  Projekta 7. punkts paredz šaujamieroču un munīcijas klasificēšanas nosacījumu par patronu ietilpību, proti, regulējumu, kas ir iekļauts likumprojekta 6. panta pirmās daļas 7. punktā. Projektā nav pieļaujama šādu dublējošu normu veidošana. Ievērojot minēto, piedāvājam svītrot projekta 7. punktu. | **Iebildums ņemts vērā** | Projekta 7.punkts ir svītrots. |
| 99. |  | | **Kultūras ministrijas iebildums**  Projekta 11.punkts nosaka, ka Šaujamieroču un munīcijas klasificēšanas komisija (turpmāk – komisija), lai noteiktu šaujamierocim kolekcijas lietojuma veidu, izvērtē šaujamieroča vēsturisko, kultūras, zinātnisku, tehnisko, izglītojošo, kriminālistisko vai citāda izziņas avota nozīmi. Savukārt Projekta 16.3.apakšpunkts nosaka, ka gadījumos, kad ir pamats uzskatīt, ka šaujamierocis vai šaujamieroča munīcija neatbilst attiecīgajam lietojuma veidam, komisija pieprasa atzinumu no Kultūras ministrijas par to, vai šaujamierocis ir uzskatāms par kolekcijas šaujamieroci.  Kultūras ministrija vērš uzmanību, ka no Projekta 11.punkta nav konstatējams, pēc kādiem kritērijiem komisija vērtēs šaujamieroča vēsturisko, kultūras, zinātnisku, tehnisko, izglītojošo, kriminālistisko vai citāda izziņas avota nozīmi, piemēram, vai šaujamieroča derīgums šaušanai ir uzskatāms par kritēriju kolekcijas lietojuma veida noteikšanai.  Saskaņā ar Ministru kabineta 2016.gada 20.decembra noteikumu Nr.846 „Noteikumi par kultūras pieminekļu, tajā skaitā valstij piederošo senlietu, mākslas un antikvāro priekšmetu izvešanu no Latvijas un ievešanu Latvijā” 3.punktu kultūras priekšmetu kolekcija šo noteikumu izpratnē ir pēc vienotiem principiem atlasītu mākslas un antikvāro priekšmetu kopums, ja ir noformēts kolekcijas apraksts (attiecīgās jomas speciālista sagatavots zinātnisks kolekcijas kultūrvēsturiskais izvērtējums) un priekšmetu uzskaite ar identificējamām atšķirības un kopības pazīmēm, datējumu un saglabātības pakāpes novērtējumu. Minētais skaidrojums būtu piemērojams kolekcijas jēdziena formulējumam arī Projekta izpratnē. Līdz ar to no Projekta 16.3.apakšpunkta redakcijas nav saprotams, kuri būs tie gadījumi, kad būs nepieciešams Kultūras ministrijas atzinums.  Ņemot vērā minēto, lūdzam precizēt Projekta 11.punktu un 16.3.apakšpunktu vai Projekta sākotnējās ietekmes novērtējuma ziņojumu (anotāciju), nosakot kritērijus šaujamieroča kolekcijas lietojuma veida noteikšanai. | **Panākta vienošanās saskaņošanas sanāksme** | 7. Komisija gadījumos, kad ir pamats uzskatīt, ka šaujamierocis vai munīcija neatbilst attiecīgajam lietojuma veidam, pieprasa atzinumu:  7.3. Kultūras ministrijai – par to, vai šaujamierocis ir uzskatāms par tādu, kuram ir vēsturiska vai kultūras nozīme; |
| 110. |  | | **Tieslietu ministrijas iebildums**  Projekta 16. punktā paredzētās komisijas tiesības pieprasīt atzinumus no dažādām ministrijām nepieciešams izvērtēt un precizēt, jo tas neatbilst Valsts pārvaldes iekārtas likuma 10. panta desmitajā daļā noteiktajam efektīvas valsts pārvaldes principam. Vēršam uzmanību, ka tikai Aizsardzības ministrija (Nacionālie bruņotie spēki) ir saistīti ar šaujamieroču apriti un viņiem ir atbilstošas zināšanas par militārajiem šaujamieročiem. Citās ministrijās šādas kompetences nav un apšaubāma ir arī šādu zināšanu esamība, kas ļautu sniegt kvalificētu atzinumu. Papildus norādām, ka Valsts policijas par ieroču apriti atbildīgajai struktūrvienībai jābūt ar pietiekamu spēju pārbaudīt starptautiskajos līgumos noteikto aizliegto munīciju sarakstu, neprasot par to atzinumu Ārlietu ministrijai. Savukārt dažādos sarežģītos gadījumos piedāvājam izvērtēt iespēju projektā paredzēt kvalificēta kriminālistikas (ieroču un munīcijas) eksperta atzinuma saņemšanu, kura izdevumus apmaksās klasificēšanas pieprasītājs. | **Panākta vienošanās saskaņošanas sanāksme** | 7. Komisija gadījumos, kad ir pamats uzskatīt, ka šaujamierocis vai munīcija neatbilst attiecīgajam lietojuma veidam, pieprasa atzinumu:  7.1. Aizsardzības ministrijai – par to, vai šaujamierocis vai munīcija ir uzskatāma tikai par militāro šaujamieroci vai munīciju;  7.2. Ārlietu ministrijai – par to, vai munīcija nav uzskatāma par Latvijai saistošajos starptautiskajos līgumos aizliegto munīciju;  7.3. Kultūras ministrijai – par to, vai šaujamierocis ir uzskatāms par tādu, kuram ir vēsturiska vai kultūras nozīme;  7.4. Zemkopības ministrijai par to, vai šaujamierocis vai munīcija ir uzskatāma par medību šaujamieroci vai munīciju;  7.5. Latvijas Sporta federāciju padomei – par to, vai šaujamierocis vai munīcija ir uzskatāma par sporta šaujamieroci vai munīciju. |
| 111. | 16. Komisija gadījumos, kad ir pamats uzskatīt, ka šaujamierocis vai šaujamieroča munīcija neatbilst attiecīgajam lietojuma veidam, pieprasa atzinumu: | | **Ārlietu ministrijas iebildums**  Aizstāt 16.punktā vārdus “pieprasa atzinumu” ar vārdiem “veic konsultāciju ar”. | **Panākta vienošanās saskaņošanas sanāksme** | 7. Komisija gadījumos, kad ir pamats uzskatīt, ka šaujamierocis vai munīcija neatbilst attiecīgajam lietojuma veidam, pieprasa atzinumu: |
| 12. |  | | **Ārlietu ministrijas iebildums**  Aizstāt 16.1., 16.2., 16.3., 16.4. un 16.5. apakšpunktā vārdu “ministrijai” ar vārdu “ministriju”. | **Panākta vienošanās saskaņošanas sanāksme** |  |
| 313. | 16.5. Izglītības un zinātnes ministrijai – par to, vai šaujamierocis vai munīcija ir uzskatāma par sporta šaujamieroci vai munīciju. | | **Izglītības un zinātnes ministrijas iebildums**  Projekta 16.5.apakšpunktā noteikts, ka atzinumu par to, ka šaujamierocis vai munīcija ir uzskatāma par sporta šaujamieroci vai munīciju sniedz Izglītības un zinātnes ministrijai. Saskaņā ar Sporta likuma 10.panta ceturto daļu Sporta federācijai ir tiesības vadīt un koordinēt darbu attiecīgajā sporta veidā (attiecīgajos sporta veidos) vai darbības jomā valstī, kā arī pārstāvēt valsti attiecīgajā starptautiskajā sporta organizācijā, ja šī federācija ir atzīta šajā likumā noteiktajā kārtībā un saskaņā ar 4.panta sesto daļu Latvijā atzīto sporta federāciju darbību koordinē, to kopīgās intereses pārstāv un īsteno sporta organizācija — biedrība "Latvijas Sporta federāciju padome". Ievērojot iepriekš minēto, kā arī biedrības "Latvijas Sporta federāciju padome"  (turpmāk – LSFP) sniegto informāciju par to, ka LSFP un atzītās sporta federācijas, kuras izmanto sporta šaujamieročus un munīciju, sniegs visu nepieciešamo atbalstu projektā noteiktā atzinuma sagatavošanai par to, vai šaujamierocis vai munīcija ir uzskatāma par sporta šaujamieroci vai munīciju, 16.5.apakšpunkts būtu precizējams, nosakot, ka atzinumu par to, ka šaujamierocis vai munīcija ir uzskatāma par sporta šaujamieroci vai munīciju sniedz LSFP. | **Iebildums ņemts vērā** | 7.5. Latvijas Sporta federāciju padomei – par to, vai šaujamierocis vai munīcija ir uzskatāma par sporta šaujamieroci vai munīciju. |
| 114. | 18. Komisija pieņemto lēmumu paziņo, publicējot to Valsts policijas mājaslapā (<http://www.vp.gov.lv>).  19. Komisija divu darba dienu laikā pēc lēmuma publicēšanas informē iesniedzēju par lēmuma paziņošanu Valsts policijas mājaslapā. | | **Tieslietu ministrijas iebildums**  Piedāvājam papildus izvērtēt projekta 18. un 19. punktu par komisijas lēmuma paziņošanu. Vēršam uzmanību, ka gadījumā, kad komisijas lēmums būs administratīvais akts, to nepieciešams paziņot Administratīvā procesa likumā noteiktajā kārtībā. Projektā paredzētais regulējums par paziņošanu Valsts policijas mājaslapā tam neatbilst. Turklāt norma nesniedz priekšstatu par paziņošanas veidu, proti, vai paziņojums būs publisks, vai tajā tiks sniegtas ziņas par klasificēšanas pieprasītāju. Vēršam uzmanību, ka publiska informācija, piemēram, šaujamieroču kolekcijas turētāji, var radīt drošības riskus. | **Iebildums ņemts vērā** | 10. Komisija pieņemto lēmumu par šaujamieroča vai munīcijas klasifikāciju vai atteikumu klasificēt paziņo, publicējot to Valsts policijas mājaslapā (http://www.vp.gov.lv).  11. Komisija divu darba dienu laikā pēc lēmuma par šaujamieroča vai munīcijas klasifikāciju vai atteikuma klasificēt publicēšanas informē iesniedzēju par lēmuma par šaujamieroča vai munīcijas klasifikāciju paziņošanu Valsts policijas mājaslapā. |
| 15. |  | | **Tieslietu ministrijas iebildums**  Projektu nepieciešams papildināt ar sadaļu "Noslēguma jautājumi", iekļaujot tajā punktu par to, ka Ministru kabineta 2012. gada 21. februāra noteikumi Nr. 117 "Kārtība, kādā Valsts policija klasificē šaujamieročus, munīciju un lielas enerģijas pneimatiskos ieročus" tiek atzīti par spēku zaudējušiem, kā arī saskaņā ar Ministru kabineta instrukcijas Nr.19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 54. punktu iekļaut šo informāciju anotācijas IV sadaļas 1. punktā. | **Iebildums atsaukts** |  |
| 116. |  | | **Zemkopības ministrijas iebildums**   Lūdzam anotācijā skaidrot noteikumu projekta 5.punktā minēto atteikumu klasificēt šaujamieroci un munīciju. Likumprojekta 4.pants neparedz atteikumu, bet pasaka skaidri – Valsts policija ieročus un munīciju klasificē. Kādā kategorijā vai lietojuma veidā, tas ir sekundārs jautājums. | **Iebildums ņemts vērā** | Precizēts Projekta sākotnējās ietekmes novērtējuma ziņojums (anotācija). |
| 17. |  | | **Ārlietu ministrijas iebildums**  Projekta anotācijas I sadaļas 2.punktā norādīts, ka “Projekts paredz iespēju Komisijai šaubu gadījumā, proti, gadījumos kad ir pamats uzskatīt, ka šaujamierocis vai šaujamieroča munīcija neatbilst attiecīgajam lietojuma veidam, pieprasīt atzinumu: Zemkopības ministrijai – par šaujamieroču un munīcijas atbilstību medību lietojumam, Izglītības un zinātnes ministrijai – par šaujamieroču un munīcijas atbilstību sporta lietojumam, Kultūras ministrijai – par šaujamieroča izmantošanu kolekcijas lietojumam, Ārlietu ministrijai – vai šaujamieroču munīcija nav uzskatāma par Latvijai saistošajos starptautiskajos līgumos aizliegto munīciju, Aizsardzības ministrijai – vai šaujamierocis vai šaujamieroču munīcija nav uzskatāma par izgatavoto militārām vajadzībām”. Lūdzam papildināt šo teikumu ar skaidrojumu, vai Zemkopības, Kultūras, Ārlietu un Izglītības un zinātnes ministrijās ir pieejams personāls ar speciālām tehniskām zināšanām šaujamieroču un munīcijas jomā, lai spētu sniegt jebkādu konsultāciju attiecībā uz šo preču klasificēšanu.” | **Panākta vienošanās saskaņošanas sanāksme** |  |
| 18. |  | | **Tieslietu ministrijas iebildums**  Ņemot vērā to, ka ar projektu tiek pārņemtas Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli (turpmāk - Direktīva (ES) 2017/853) prasības, un saskaņā ar Ministru kabineta noteikumu Nr.108 "Normatīvo aktu projektu sagatavošanas noteikumi" 4. nodaļu projektu nepieciešams papildināt ar informatīvo atsauci uz Eiropas Savienības tiesību aktiem, kuru prasības ar projektu tiek pārņemtas. | **Panākta vienošanās saskaņošanas sanāksme** |  |
| 19. |  | | **Tieslietu ministrijas iebildums**  Projekta anotāciju nepieciešams papildināt ar V sadaļu "Tiesību akta projekta atbilstība Latvijas Republikas starptautiskajām saistībām" atbilstoši instrukcijas 55. un 56. punktam, kuros ir noteikts, ka anotācijas V sadaļas 1. punktā ("Saistības pret Eiropas Savienību") norāda tā ES tiesību akta datumu, numuru un nosaukumu, kura prasības tiek pārņemtas vai ieviestas ar projektu, kā arī anotācijas V sadaļas 1. tabulā ("Tiesību akta projekta atbilstība ES tiesību aktiem") raksturo projekta atbilstības pakāpi ES tiesību aktiem, kas norādīti saskaņā ar instrukcijas 55.1. apakšpunktu. Ņemot vērā to, ka anotācijā nav iekļauta V sadaļa, šobrīd nav iespējams izvērtēt vai ir korekti pārņemtas Direktīvas (ES) 2017/853 prasības. | **Iebildums ņemts vērā** | Precizēts Projekta sākotnējās ietekmes novērtējuma ziņojums (anotācija). |
| 220. |  | | **Tieslietu ministrijas iebildums**  **(izteikts saskaņošanas sanāksmes laikā)**  Ieroču aprites likuma II nodaļā ietverts tiesiskais regulējums, kas noteic ieroču un munīcijas klasifikāciju. Līdz ar to Ieroču aprites likumā ir noteiktas prasības, atbilstoši kurām tiek noteikta šaujamieroča un munīcijas klasifikācija. Ņemot vērā minēto, nepieciešams svītrot projekta 7-15.punktu. | **Iebildums ņemts vēra** | Projekta 7.-15.punkts svītrots. |
| 221. |  | | **Tieslietu ministrijas iebildums**  **(izteikts pēc par precizēto projektu, kas tika nosūtīts saskaņošanai 2019.gada 9.aprīlī)**  Projektā nav paredzēts regulējums, kādos projekta 3.punktā noteiktajos gadījumos komisija šaujamieročus vai munīciju klasificē pēc savas iniciatīvas un arī projekta anotācijā informācija par to faktiski netiek sniegta. Ievērojot minēto, piedāvājam papildināt projektu ar secīgi jaunu punktu, par komisijas tiesībām pēc savas iniciatīvas klasifikāciju veikt, ja to rīcībā ir pārbaudīta un apstiprināta informācija par jauniem ražošanā ieviestiem ieroču un munīcijas veidiem. Informācijas sniedzēji varētu būt citu ES valstu ieroču un munīcijas klasificēšanas institūcijas, kā arī citi ticami publiski informācijas sniedzēji. | **Iebildums ņemts vēra** | 4. Komisija šaujamieročus vai munīciju klasificē pēc savas iniciatīvas, ja tās rīcībā ir pārbaudīta un apstiprināta informācija par jauniem ražošanā ieviestiem šaujamieročiem vai munīciju. |
| 222. |  | | **Tieslietu ministrijas iebildums**  **(izteikts pēc par precizēto projektu, kas tika nosūtīts saskaņošanai 2019.gada 9.aprīlī)**  Projekta 3.punktu nepieciešams precizēt atbilstoši Ieroču aprites likuma 4.panta trešajā daļā noteiktajam, ka ieroču un munīcijas klasifikācija nav attiecināma uz dienesta un militārajiem ieročiem. Vēršam uzmanību, ka normā paredzētajā valsts vai pašvaldību institūciju kopumā ietilpst arī Nacionālie bruņotie spēki, Valsts policija un citas iestādes, kurām var būt gan dienesta, gan arī militārie ieroči. Tādējādi norma nesniedz pietiekamu priekšstatu par valsts vai pašvaldību institūciju kompetenci vērsties komisijā ar klasificēšanas iesniegumu. Turklāt komisija no valsts pārvaldes un administratīvā procesa viedokļa būs Valsts policijas funkcionāla struktūrvienība, kas darbosies  iestādes vārdā, un strīda gadījumā administratīvajā procesā Valsts policijas vadībai būs jāuzņemas augstākas iestādes kompetence gan par lēmumiem, ka būs pieņemti pēc "komisijas iniciatīvas", gan arī citu Valsts policijas struktūrvienību iesniegumiem. | **Iebildums ņemts vēra** | Projektā svītrots tiesiskais regulējums, kas attiecas uz valsts un pašvaldības institūcijas tiesībām iesniegt iesniegumu šaujamieroču un munīcijas klasificēšanai. |
| 223. |  | | **Tieslietu ministrijas iebildums**  **(izteikts pēc par precizēto projektu, kas tika nosūtīts saskaņošanai 2019.gada 9.aprīlī)**  Projekta 4.punktu par atkārtotu klasifikāciju nepieciešams papildus izvērtēt atbilstošiAdministratīvā procesa likuma 4.pantā noteiktajiem administratīvā procesa principiem un 66.pantā noteiktajiem lietderības apsvērumiem. Vēršam uzmanību, ka administratīvajā procesā nav pieļaujama valsts pārvaldes (komisijas) lēmuma pieņemšana gadījumos, ja "nav zināma informācija"  vai "netika pareizi izvērtēti apstākļi". Šāds tiesiskais regulējums pieļauj un norāda uz valsts pārvaldes iespējamo nekompetenci lēmumu pieņemšanā, kā arī var veicināt negodīgu konkurenci starp ieroču aprites komersantiem un korupcijas riskus. Šāda komisijas nekonsekventa rīcība dos tiesības privātpersonai vērsties pret valsti par tiesiskās paļāvības un samērīguma principu pārkāpumu, jo klasifikācijas maiņa var aizskart privātpersonas tiesības, piemēram, ja ieroču aprites komersants būs veicis klasificētu ieroču un munīcijas iegādi, kam seko komisijas lēmums, kas komersantam aizliedz iepriekš klasificēto un iepirkto produktu tālāku realizāciju. | **Iebildums ņemts vēra** | Projekta 4.punkts svītrots. |
| 224. | 6. Komisija pēc iesnieguma saņemšanas izvērtē to, tam pievienoto informāciju un pieņem lēmumu par šaujamieroča vai munīcijas klasificēšanu vai atteikumu klasificēt šaujamieroci vai munīciju.  9. Komisijas pieņemto lēmumu par šaujamieroča vai munīcijas klasifikāciju ieraksta komisijas sēdes protokolā. | | **Tieslietu ministrijas iebildums**  **(izteikts pēc par precizēto projektu, kas tika nosūtīts saskaņošanai 2019.gada 9.aprīlī)**  Projekta 6.punktu par komisijas rīcību pēc iesnieguma saņemšanas nepieciešams redakcionāli precizēt, ka komisija izvērtē (pārbauda) ne tikai iesniegumu, bet arī ar iesniegumu iesniegto vai citādi iegūto informāciju, proti, šajā punktā aprakstīt tikai komisijas rīcību līdz lēmuma pieņemšanai. Savukārt regulējumu daļā par lēmuma pieņemšanu piedāvājam iekļaut projekta 9.punktā par lēmuma ierakstīšanu sēdes protokolā, jo lēmuma pieņemšanai jānotiek pēc visu apstākļu izvērtēšanas, tai skaitā pēc iesaistīto institūciju atzinumu saņemšanas. | **Iebildums ņemts vēra** | 6. Komisija pēc iesnieguma saņemšanas vērtē to, tam pievienoto informāciju, kā arī citu informāciju, kas nepieciešama, lai pieņemtu lēmumu.  8. Komisija pēc šo noteikumu 6. un 7.punktā noteikto dokumentu un informācijas izvērtēšanas pieņem lēmumu par šaujamieroča vai munīcijas klasificēšanu, nosakot šaujamieroča tehnisko kategoriju, apakšgrupu, kā arī lietojumu atbilstoši Ieroču aprites likumā noteiktajām prasībām, vai atteikumu klasificēt šaujamieroci vai munīciju.  9. Komisijas pieņemto lēmumu par šaujamieroča vai munīcijas klasifikāciju vai atteikumu klasificēt ieraksta komisijas sēdes protokolā. |
| Atbildīgā amatpersona | |  | | | |
|  | | (paraksts\*) | | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Andris Melkers

|  |
| --- |
| (par projektu atbildīgās amatpersonas vārds un uzvārds) |
| VP GKPP KKP LASB priekšnieka vietnieks |
| (amats) |
| 67208232 |
| (tālruņa un faksa numurs) |
| andris.melkers@vp.gov.lv |
| (e-pasta adrese) |